Page:Gems of Tannahill's songs, &c. &c..pdf/15

 15 ead lovers were packit like herring in barrels, Sic thousands were dying for Barrochan Jean. at mony braw thanks to the Laird o' Glen- Brodie, The grass ower their graffs is now bonnie and green, e staw the proud heart of our wanton young leddie, And spoil'd a' the charms o' her twa pawkie e’en.

THE SUMMER GLOAMIN. The midges dance aboon the burn, The dew begins to fa', The pairtricks, down the rushy howm, Set up their e'ening ca'; Now loud and clear, the blackbird's sang, Rings through the briery shaw, While, fleeting gay, the swallows play Around the castle wa'. Beneath the gowden gloaming sky, The mavis mends his lay, The redbreast pours its sweetest strains, To charm the lingering day; While weary yeldrins seem to wail Their little nestlings torn-- The merry wren, frae den to den, Gaes jinking through the thorn. The roses sauld their silken leaves, The foxglove shuts it bell, The honey-suckle and the birk Spread fragrance through the dell.